จังหวัดฟูกูอิ

จังหวัดฟูกูอิ () เป็นจังหวัดหนึ่งของประเทศญี่ปุ่นที่ตั้งอยู่ในภูมิภาคชูบุบนเกาะฮนชูNussbaum, Louis-Frédéric. (2005). "Fukui-ken" in ; "Chūbu" . มีขนาดพื้นที่ทั้งหมด 4,190.59 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2025 ประมาณ 736,144 คน มีอาณาเขตทางทิศเหนือติดกับจังหวัดอิชิกาวะ ทิศตะวันออกติดกับจังหวัดกิฟุ ทิศใต้ติดกับจังหวัดชิงะ และทิศตะวันตกเฉียงใต้ติดกับจังหวัดเกียวโต

จังหวัดฟูกูอิมีนครฟูกูอิเป็นเมืองหลวงของจังหวัดและเมืองที่มีจำนวนประชากรมากที่สุดของจังหวัด เมืองที่สำคัญอื่น ๆ เช่น นครซากาอิ นครเอจิเซ็ง และนครซาบาเอะNussbaum, "Fukui" in . จังหวัดฟูกูอิตั้งอยู่บนชายฝั่งทะเลญี่ปุ่น และเป็นส่วนหนึ่งของภูมิภาคโฮกูริกุซึ่งเป็นภูมิภาคทางประวัติศาสตร์ ตระกูลมัตสึไดระ ซึ่งเป็นตระกูลซามูไรที่ทรงอิทธิพลในยุคเอโดะที่ได้กลายมาเป็นส่วนหนึ่งของขุนนางญี่ปุ่นหลังการปฏิรูปเมจิ มีที่พำนักอยู่ที่ปราสาทฟูกูอิ ซึ่งตั้งอยู่บริเวณศาลากลางจังหวัดฟูกูอิในปัจจุบัน จังหวัดฟูกูอิเป็นที่ตั้งของชั้นหินคิตาดานิ ชั้นหินจากสมัยครีเทเชียสตอนต้น, ซากปรักหักพังของตระกูลอิจิโจดานิอาซากูระ, และหินผาโทจิมโบ

 ประวัติศาสตร์ 

จังหวัดฟูกูอิเดิมเป็นพื้นที่ที่ประกอบด้วยแคว้นวากาซะและแคว้นเอจิเซ็ง ในยุคเอโดะ ไดเมียวของพื้นที่บริเวณนี้คือตระกูลมัตสึไดระ และเป็นลูกหลานของโทกูงาวะ อิเอยาซุ

วันที่ 31 ธันวาคม ค.ศ. 1871 ได้มีการจัดตั้งจังหวัดฟูกูอิและจังหวัดสึรูงะขึ้น ต่อมาวันที่ 29 มกราคม ค.ศ. 1872 จังหวัดฟูกูอิได้เปลี่ยนชื่อเป็นจังหวัดอาซูวะ และได้รวมเข้ากับจังหวัดสึรูงะในวันที่ 14 มกราคม ค.ศ. 1873 โดยขณะนี้พื้นที่โดยประมาณของจังหวัดสึรูงะจะเท่ากับจังหวัดฟูกูอิในปัจจุบัน ต่อมาจังหวัดสึรูงะถูกแบ่งออกเป็นสองส่วนที่บริเวณช่องเขาคิโนเมะ โดยส่วนตั้งแต่พื้นที่ที่ปัจจุบันเป็นเมืองมินามิเอจิเซ็งไปจนสุดเขตทางทิศเหนือ (เรโฮกุ) ให้โอนไปขึ้นกับจังหวัดอิชิกาวะ และส่วนตั้งแต่พื้นที่ที่ปัจจุบันเป็นนครสึรูงะไปจนสุดเขตทางทิศตะวันตก (เรนัง) ให้โอนไปขึ้นกับจังหวัดชิงะ จังหวัดฟูกูอิได้รับการจัดตั้งอีกครั้งในวันที่ 7 กุมภาพันธ์ ค.ศ. 1881 โดยการรวมพื้นที่เรโฮกุกับเรนังเข้าด้วยกัน และให้นครฟูกูอิเป็นเมืองหลวงของจังหวัด

ในช่วงสงครามโลกครั้งที่ 2 จังหวัดฟูกูอิถูกทิ้งระเบิดอย่างหนัก ปราสาทฟูกูอิซึ่งล้อมรอบด้วยคูน้ำได้ถูกทำลาย โดยปัจจุบันมีการสร้างอาคารศาลากลางจังหวัดฟูกูอิบนที่ตั้งของปราสาท

 ภูมิศาสตร์ 

จังหวัดฟูกูอิตั้งอยู่ทางตอนกลางค่อนไปทางตะวันตกของเกาะฮนชู ทิศเหนือติดต่อกับทะเลญี่ปุ่นและจังหวัดอิชิกาวะ ทิศตะวันออกติดต่อกับจังหวัดกิฟุ ทิศใต้ติดต่อกับจังหวัดกิฟุ จังหวัดชิงะ และจังหวัดเกียวโต และทิศตะวันตกติดต่อกับทะเลญี่ปุ่น

จังหวัดฟูกูอิตั้งอยู่ติดกับทะเลญี่ปุ่น ประกอบด้วยพื้นที่ทางตะวันตก (เดิมชื่อวากาซะ) ซึ่งเป็นที่ราบแคบ ๆ ระหว่างภูเขาและทะเล และพื้นที่ทางตะวันออก (เดิมชื่อเอจิเซ็ง) ซึ่งเป็นที่ราบที่กว้างใหญ่กว่าซึ่งเป็นที่อยู่ของประชากรส่วนใหญ่และเป็นที่ตั้งของนครฟูกูอิ เมืองหลวงของจังหวัดฟูกูอิ จังหวัดฟูกูอิตั้งอยู่ใน "ดินแดนหิมะ" () ซึ่งเป็นเขตพื้นที่ที่มีหิมะตกหนักของประเทศญี่ปุ่น

ณ วันที่ 31 มีนาคม ค.ศ. 2008 พื้นที่ร้อยละ 15 ของจังหวัดได้รับการกำหนดให้เป็นอุทยานธรรมชาติ ได้แก่ อุทยานแห่งชาติฮากูซัง, อุทยานกึ่งแห่งชาติเอจิเซ็ง-คางะ, อุทยานกึ่งแห่งชาติวากาซะวัง และอุทยานธรรมชาติจังหวัดโอกูเอ็ตสึโคเง็ง

 เขตการปกครอง 
จังหวัดฟูกูอิประกอบด้วย 9 นคร 7 อำเภอ และ 8 เมือง ได้แก่

 เทศบาล 

 ธง ชื่อ ประเภท อำเภอ(-กุง) พื้นที่ (ตร.กม.) ประชากร (คน) รหัสเขตการปกครอง ทับศัพท์ไทย  อักษรญี่ปุ่น  โรมาจิ border|30px ฟูกูอิ  福井市  Fukui-shi   536.41  264,217 18201-0 border|30px สึรูงะ  敦賀市  Tsuruga-shi   251.39  66,123 18202-8 border|30px โอบามะ  小浜市  Obama-shi   233.09  29,435 18204-4 border|30px โอโนะ  大野市  Ōno-shi   872.43  33,640 18205-2 border|30px คัตสึยามะ  勝山市  Katsuyama-shi   253.88  23,527 18206-1 border|30px ซาบาเอะ  鯖江市  Sabae-shi   84.59  69,338 18207-9 border|30px อาวาระ  あわら市  Awara-shi   116.98  28,405 18208-7 border|30px เอจิเซ็ง  越前市  Echizen-shi   230.7  83,078 18209-5 border|30px ซากาอิ  坂井市  Sakai-shi   209.67  92,210 18210-9 border|30px เอเฮจิ  永平寺町  Eiheiji-chō   โยชิดะ 94.43  18,746 18322-9 border|30px อิเกดะ  池田町  Ikeda-chō   อิมาดาเตะ 194.65  2,628 18382-2 border|30px มินามิเอจิเซ็ง  南越前町  Minamiechizen-chō   นันโจ 343.69  10,745 18404-7 border|30px เอจิเซ็ง  越前町  Echizen-chō   นีว 153.15  20,709 18423-3 border|30px มิฮามะ  美浜町  Mihama-chō   มิกาตะ 152.35  9,643 18442-0 border|30px ทากาฮามะ  高浜町  Takahama-chō   โออิ 72.4  10,490 18481-1 border|30px โออิ  おおい町  Ōi-chō   โออิ 212.19  8,102 18483-7 border|30px วากาซะ  若狭町  Wakasa-chō   มิกาตากามินากะ 178.49  14,577 18501-9

 ประชากรศาสตร์ 

จังหวัดฟูกูอิเป็นจังหวัดหนึ่งที่มีประชากรน้อยที่สุดในประเทศญี่ปุ่น ในเดือนกันยายน ค.ศ. 2015 มีจำนวนประชากรประมาณ 785,508 คน 281,394 ครัวเรือน ดังที่เห็นได้ในญี่ปุ่นส่วนใหญ่ จังหวัดฟูกูอิกำลังเผชิญกับปัญหาจำนวนประชากรลดลงและสังคมผู้สูงอายุ โดยในเดือนกรกฎาคม ค.ศ. 2015 ร้อยละ 28.6 ของประชากรมีอายุมากกว่า 65 ปี และจำนวนประชากรลดลงร้อยละ 2.6 จาก 806,000 คนที่สำรวจได้ในสำมะโนประชากรแห่งชาติเดือนตุลาคม ค.ศ. 2010

 อ้างอิง 

 แหล่งข้อมูลอื่น 


 Official Fukui Prefecture homepage 
 Echizen Papermaking Cooperative 

ฟูกูอิ